CELEX: 52018PC0613
Language: da
Date: 2018-09-04
Title: Forslag til RÅDETS FORORDNING om ændring af forordning (EU) 2018/120 for så vidt angår visse fiskerimuligheder for havbars

EUROPA-KOMMISSIONEN
            Bruxelles, den 4.9.2018
            COM(2018) 613 final
            2018/0321(NLE)
            Forslag til
            RÅDETS FORORDNING
            om ændring af forordning (EU) 2018/120 for så vidt angår visse fiskerimuligheder for havbars
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               I Rådets forordning (EU) 2018/120 er der for 2018 fastlagt fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for.
            
            
               •Sammenhæng med de gældende regler på samme område
            
            
               De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling.
            
            
               •Sammenhæng med Unionens politik på andre områder
            
            
               De foreslåede foranstaltninger er i overensstemmelse med andre EU-politikker, navnlig politikkerne på miljøområdet.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Dette forslags retsgrundlag er artikel 43, stk. 3, i traktaten om Den Europæiske Unions funktionsmåde.
            
            
               Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i den fælles fiskeripolitiks nye grundforordning.
            
            
               •Nærhedsprincippet (for områder, der ikke er omfattet af enekompetence)
            
            
               Unionen har enekompetence på det område, som forslaget vedrører, jf. traktatens artikel 3, stk. 1, litra d). Nærhedsprincippet finder derfor ikke anvendelse.
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet af følgende grund: Den fælles fiskeripolitik er en fælles politik. I henhold til artikel 43, stk. 3, i traktaten skal Rådet vedtage de foranstaltninger, der tager sigte på at fastsætte og fordele fiskerimulighederne.
               
            
            
               •Valg af retsakt
            
            
               Foreslået retsakt: forordning. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
         
         
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  Der tages i forslaget hensyn til feedback fra de interesserede parter, de rådgivende råd, de nationale forvaltninger, brancheorganisationerne og NGO'erne. 
               
            
            
               •Indhentning og brug af ekspertbistand
            
            
               
                  Forslaget er baseret på videnskabelig rådgivning fra Det Internationale Havundersøgelsesråd (ICES)
                     1
                  .
               
            
            
               •Konsekvensanalyse
            
            
               Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3.
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  De foreslåede foranstaltninger har ingen budgetmæssige konsekvenser.
               
            
            
               5.ANDRE FORHOLD
            
            
               •Nærmere redegørelse for de enkelte bestemmelser i forslaget
            
            
               De foreslåede ændringer har til formål at ændre forordning (EU) 2018/120 som beskrevet nedenfor.
            
            
               Havbars
            
            
               Den 2. juli 2018 fremlagde ICES revideret rådgivning for 2018 for havbars i ICES-afsnit 4b-c, 7a og 7d-h (den centrale og sydlige del af Nordsøen, Det Irske Hav, Den Engelske Kanal, Bristolkanalen og Det Keltiske Hav). I sin rådgivning anførte ICES, at der var en lavere fiskeridødelighed fra rekreativt fiskeri og en højere overlevelsesrate takket være princippet om genudsætning (catch-and-release) end tidligere antaget. Det er derfor hensigtsmæssigt at indføre en daglig fangstbegrænsning på én fisk pr. dag for lystfiskere gældende for perioden oktober–december 2018.
            
            
               2018/0321 (NLE)
            
         
         
            
               Forslag til
            
            
               RÅDETS FORORDNING
            
            
               om ændring af forordning (EU) 2018/120 for så vidt angår visse fiskerimuligheder for havbars
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I Rådets forordning (EU) 2018/120
                  2
                er der for 2018 fastlagt fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande.
            
            
               (2)Det Internationale Havundersøgelsesråd (ICES) har fremlagt revideret rådgivning for 2018 for havbars (Dicentrarchus labrax) i ICES-afsnit 4b-c, 7a og 7d-h (den centrale og sydlige del af Nordsøen, Det Irske Hav, Den Engelske Kanal, Bristolkanalen og Det Keltiske Hav). Ifølge rådgivningen bør de samlede fangster i kommercielt og rekreativt fiskeri i 2018 ikke overstige 880 ton for at være i overensstemmelse med det maksimalt bæredygtige udbytte (MSY). Takket være de foranstaltninger, der er truffet for at sikre genopretning af bestanden, forventes der en forøgelse af biomassen i 2018. I rådgivningen anførte ICES en lavere fiskeridødelighed fra rekreativt fiskeri og en højere overlevelsesrate takket være princippet om genudsætning (catch-and-release) end tidligere antaget (fiskeridødelighed på 5 % mod de tidligere antagne 15 %). Det er derfor hensigtsmæssigt at fastholde én fisk pr. fisker for lystfiskeri, der finder sted i perioden oktober–december 2018.
            
            
               (3)Forordning (EU) 2018/120 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               I artikel 9 i forordning (EU) nr. 2018/120 affattes stk. 4 således:
            
            
               "4. I rekreativt fiskeri, også fra kysten, i ICES-afsnit 4b, 4c, 7a-7k:
            
            
               A) fangster af havbars skal genudsættes fra den 1. januar 2018 til den 30. september 2018. I den periode er det forbudt at beholde om bord, flytte, omlade eller lande havbars fanget i nævnte område.
            
            
               b) fra den 1. oktober til den 31. december 2018 må der højst beholdes én havbars pr. fisker pr. dag.".
            
            
               Artikel 2 
            
            
               Denne forordning træder i kraft på tredjedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                   
               
               
                  
                     (2)
                  
                        Rådets forordning (EU) 2018/120 af 23. januar 2018 om fastsættelse for 2018 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 27 af 31.1.2018, s. 1).